বিরোধী দল বিসমিল্লাহর মাঝে আল্লাহকে খুঁজে পাচ্ছে না প্রধানমন্ত্রীর এমন বক্তত্ব্য তামাশা এবং আল্লাহর সাথে ধৃষ্টতাপূর্ণ উল্লেখ করে এটিএম আজহারুল ইসলাম বলেন, প্রধানমন্ত্রীর বক্তব্য ধৃষ্টতাপূর্ণ এবং আল্লাহর সাথে তামাশার শামিল। সংবিধানে বিসমিল্লাহ ও রাষ্ট্রধর্ম ইসলাম রাখা হয়েছে ঠিকই কিন্তু বিসমিল্লাহকে অনুবাদ করা হয়েছে বিকৃতভাবে। সেই সাথে সংবিধান থেকে আল্লাহর ওপর পূর্ণ আস্থা ও বিশ্বাস উঠিয়ে দিয়ে সমাজতন্ত্র ও ধর্মনিরপেক্ষতা স্থাপন করা হয়েছে। আল্লাহর ওপর আস্থা  ও বিশ্বাস উঠিয়ে দিয়ে নাস্তিকবাদী মতবাদ ধর্মনিরপেক্ষতা ও সমাজতন্ত্র সংবিধানে সংযোজন করা কী মুসলমানদের সাথে প্রতারণা নয়?